sukhrobnurali/uzbek-legal-corpus huggingface dataset:
Sankt-Peterburg shahrida (Rossiya Federatsiyasi) Oʻzbekiston Respublikasining bosh konsulxonasining ochilishi toʻgʻrisida
(resolution, 2024-08-30)

Oʻzbekiston Respublikasi fuqarolari va yuridik shaxslarining huquq va manfaatlari samarali himoya qilinishini taʼminlash, ularga sifatli konsullik-huquqiy yordam koʻrsatish, shuningdek Oʻzbekiston Respublikasi fuqarolarining migratsiya oqimlari monitoringini amalga oshirish maqsadida: 1. Sankt-Peterburg shahrida Oʻzbekiston Respublikasining Bosh konsulxonasi ochilsin. 3. Oʻzbekiston Respublikasi Moliya vazirligi: 2017-yildan boshlab Oʻzbekiston Respublikasining Sankt-Peterburg shahrida ochilayotgan Bosh konsulxonasini hisobga olgan holda xorijiy muassasalarni qoʻshimcha moliyalashtirishni amalga oshirsin; Oʻzbekiston Respublikasining Sankt-Peterburg shahridagi Bosh konsulxonasiga uchta avtomobil saqlash uchun limit ajratsin. 4. Oʻzbekiston Respublikasi Tashqi ishlar vazirligi: bir oy muddatda Oʻzbekiston Respublikasining Sankt-Peterburg shahridagi Bosh konsulxonasini shtat jadvaliga muvofiq butlash uchun nomzodlar boʻyicha takliflar kiritsin; ikki oy muddatda Rossiya Federatsiyasi Tashqi ishlar vazirligi va Sankt-Peterburg shahri maʼmuriyati bilan birgalikda Oʻzbekiston Respublikasining Sankt-Peterburg shahridagi Bosh konsulxonasini joylashtirish va jihozlash masalasini, shuningdek uning faoliyatini tashkil etish bilan bogʻliq boshqa masalalarni hal etsin. 5. Mazkur qarorning bajarilishini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi tashqi ishlar vaziri A.X. Kamilov zimmasiga yuklansin.
Axborot texnologiyalari va kommunikatsiyalar sohasi tashkilotlarining moddiy-texnika bazasini yanada mustahkamlash chora-tadbirlari toʻgʻrisida
(resolution, 2017-07-18)

Davlat aktivlarini boshqarishni yanada optimallashtirish, axborot texnologiyalari va kommunikatsiyalar sohasi tashkilotlariga yuklangan vazifalarning samarali bajarilishi uchun qulay shart-sharoitlar yaratish, ularning moddiy-texnika bazasini mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi hamda Intellektual mulk agentligining ilovaga* muvofiq roʻyxat boʻyicha bino va inshootlarni yondosh hududi bilan tashkilotlarga operativ boshqarish huquqi bilan bepul berish toʻgʻrisidagi taklifiga rozilik berilsin. 2. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi hamda Intellektual mulk agentligi ushbu qarorga ilovada koʻrsatilgan bino va inshootlarning bir oy muddatda belgilangan tartibda topshirilishini-qabul qilinishini taʼminlasinlar hamda keyinchalik ulardan samarali foydalanilishini taʼminlasinlar. 3. Vazirlar Mahkamasining “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi huzuridagi “Elektron hukumat” tizimini rivojlantirish markazi hamda Axborot xavfsizligini taʼminlash markazi faoliyatini tashkil etish chora-tadbirlari toʻgʻrisida” 2013-yil 16-sentabrdagi 250-son qarorining 10 va 11-bandlari (Oʻzbekiston Respublikasi QHT, 2013-y., 38-son, 492-modda) oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Madaniyat, axborot tizimlari va telekommunikatsiyalar masalalari axborot-tahlil departamentiga yuklansin.
Fuqarolar yigʻinlari xodimlari mehnatiga Yagona tarif setkasi boʻyicha haq toʻlashning razryadlarini belgilash toʻgʻrisida
(resolution, 2022-01-08)

Oʻzbekiston Respublikasi Prezidentining “Mahalla institutini yanada takomillashtirish chora-tadbirlari toʻgʻrisida” 2017-yil 3-fevraldagi PF-4944-son Farmoniga muvofiq Vazirlar Mahkamasi qaror qiladi: 1. Posyolkalar, qishloqlar va ovullarning, shuningdek shaharlar, posyolkalar, qishloqlar va ovullarning mahallalari fuqarolar yigʻinlari xodimlari mehnatiga haq toʻlashning Yagona tarif setkasi boʻyicha razryadlari ilovaga muvofiq tasdiqlansin. 2. Belgilansinki, ish haqini toʻlash bilan bogʻliq xarajatlar tumanlar va shaharlar budjetlari mablagʻlari hisobiga qoplanadi. 3. Vazirlar Mahkamasining “Davlat hokimiyati va boshqaruvi organlari, sud organlari va notarial idoralar xodimlari mehnatiga haq toʻlashning tarif setkasini joriy etish toʻgʻrisida” 1996-yil 12-apreldagi 147-son qaroriga 26-ilova oʻz kuchini yoʻqotgan deb hisoblansin. 4. Oʻzbekiston Respublikasi Bandlik va mehnat munosabatlari vazirligi manfaatdor vazirliklar va idoralar bilan birgalikda ular tomonidan qabul qilingan normativ-huquqiy hujjatlarni ikki hafta muddatda ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin. T/r Lavozim nomi Mehnatga haq toʻlash boʻyicha razryadlar posyolkalar, qishloqlar, ovullar va shaharlar mahallalarining fuqarolar yigʻinlari shaharlar hududidan tashqarida joylashgan mahallalar fuqarolar yigʻinlari 1. Fuqarolar yigʻini raisi 7 6 2. Fuqarolar yigʻini masʼul kotibi 6 5 3. Profilaktika (katta) inspektorlarining jamoat tartibini saqlash boʻyicha yordamchilari 6 5 4. Harbiy hisobga olish boʻyicha mutaxassis 5 4
“Aktuariy malaka sertifikatini berish tartibi toʻgʻrisidagi nizomni tasdiqlash haqida”gi buyruqqa oʻzgartirishlar kiritish toʻgʻrisida
(order, 2021-05-24)

Oʻzbekiston Respublikasining “Sugʻurta faoliyati toʻgʻrisida”gi Qonuni va Oʻzbekiston Respublikasi Prezidentining 2017-yil 18-martdagi PQ-2847-son qarori bilan tasdiqlangan Oʻzbekiston Respublikasi Moliya vazirligi toʻgʻrisidagi nizomga muvofiq buyuraman: 1. Oʻzbekiston Respublikasi moliya vazirining 2007-yil 6-sentabrdagi 82-son “Aktuariy malaka sertifikatini berish tartibi toʻgʻrisidagi nizomni tasdiqlash haqida”gi buyrugʻiga (roʻyxat raqami 1725, 2007-yil 10-oktabr) (Oʻzbekiston Respublikasi qonun hujjatlari toʻplami, 2007-y., 41-42-son, 423-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruq muqaddimasi quyidagi tahrirda bayon etilsin: “Oʻzbekiston Respublikasi Prezidentining 2007-yil 10-apreldagi PQ-618-son “Sugʻurta xizmatlari bozorini yanada isloh qilish va rivojlantirish chora-tadbirlari toʻgʻrisida”gi qarori va Oʻzbekiston Respublikasi Prezidentining 2017-yil 18-martdagi PQ-2847-son qarori bilan tasdiqlangan Oʻzbekiston Respublikasi Moliya vazirligi toʻgʻrisidagi nizomga muvofiq buyuraman:”. 2. Nizomda: a) muqaddima quyidagi tahrirda bayon etilsin: “Mazkur Nizom Oʻzbekiston Respublikasi Prezidentining 2007-yil 10-apreldagi PQ-618-son “Sugʻurta xizmatlari bozorini yanada isloh qilish va rivojlantirish chora-tadbirlari toʻgʻrisida”gi qaroriga muvofiq aktuariy malaka sertifikatini berish, amal qilish muddatini uzaytirish, amal qilishini toʻxtatish va bekor qilish tartibini belgilaydi.”; b) 3-bandning ikkinchi xatboshisidagi va 46-banddagi “maxsus hisob raqamiga” degan soʻzlar “shaxsiy gʻazna hisobvaragʻiga” degan soʻzlar bilan almashtirilsin. 3. Mazkur oʻzgartirishlar Oʻzbekiston sugʻurta bozori professional ishtirokchilari uyushmasi bilan kelishilgan.
“Sugʻurtalovchilar va qayta sugʻurtalovchilarning toʻlov qobiliyati toʻgʻrisidagi nizomni tasdiqlash haqida”gi buyruqning muqaddimasiga oʻzgartirish kiritish toʻgʻrisida
(order, 2017-07-17)

Oʻzbekiston Respublikasining “Sugʻurta faoliyati toʻgʻrisida”gi Qonuni, Oʻzbekiston Respublikasi Prezidentining 2017-yil 18-martdagi PQ-2847-son qarori bilan tasdiqlangan Oʻzbekiston Respublikasi Moliya vazirligi toʻgʻrisidagi nizomga muvofiq buyuraman: 1. Oʻzbekiston Respublikasi moliya vazirining 2008-yil 22-apreldagi 41-son “Sugʻurtalovchilar va qayta sugʻurtalovchilarning toʻlov qobiliyati toʻgʻrisidagi nizomni tasdiqlash haqida”gi buyrugʻining (roʻyxat raqami 1806, 2008-yil 12-may) (Oʻzbekiston Respublikasi qonun hujjatlari toʻplami, 2008-yil, 20-21-son, 178-modda) muqaddimasi quyidagi tahrirda bayon etilsin: “Oʻzbekiston Respublikasi Prezidentining 2007-yil 10-apreldagi PQ-618-sonli “Sugʻurta xizmatlari bozorini yanada isloh qilish va rivojlantirish chora-tadbirlari toʻgʻrisida”gi qarorining ijrosini taʼminlash maqsadida va Oʻzbekiston Respublikasi Prezidentining 2017-yil 18-martdagi PQ-2847-son qarori bilan tasdiqlangan Oʻzbekiston Respublikasi Moliya vazirligi toʻgʻrisidagi nizomga muvofiq buyuraman:”. 2. Mazkur buyruq rasmiy eʼlon qilingan kundan eʼtiboran kuchga kiradi.
“Paxtasanoat” hududiy aksiyadorlik birlashmalari ustav fondlariga berilgan davlat aktivlarini sotishdan tushgan mablagʻlarni “Oʻzpaxtasanoat” uyushmasi tomonidan jamlanishi va ishlatilishi tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2017-07-17)

Oʻzbekiston Respublikasi Prezidentining 2015-yil 27-oktabrdagi PF-4761-son “Oʻzpaxtasanoateksport” xolding kompaniyasini tashkil etish toʻgʻrisida”gi Farmoni va 2015-yil 28-oktabrdagi PQ-2422-son “Oʻzpaxtasanoateksport” xolding kompaniyasi faoliyatini tashkil etish chora-tadbirlari toʻgʻrisida”gi qaroriga muvofiq Oʻzbekiston Respublikasi Moliya vazirligi va Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Moliya vazirligi va Oʻzbekiston Respublikasi Davlat mulkini boshqarish davlat qoʻmitasining 2008-yil 28-maydagi 55 va 01/11-18/06-son “Paxtasanoat” hududiy aksiyadorlik birlashmalari ustav fondlariga berilgan davlat aktivlarini sotishdan tushgan mablagʻlarni “Oʻzpaxtasanoat” uyushmasi tomonidan jamlanishi va ishlatilishi tartibi toʻgʻrisidagi nizomni tasdiqlash haqida”gi qarori (roʻyxat raqami 1819, 2008-yil 10-iyun) (Oʻzbekiston Respublikasi qonun hujjatlari toʻplami, 2008-y., 24-25-son, 228-modda) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Iqtisodiyot vazirligi, Markaziy banki va “Oʻzpaxtasanoat” aksiyadorlik jamiyati bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
“Sugʻurtalovchilarning sugʻurta zaxiralari toʻgʻrisidagi nizomni tasdiqlash haqida” buyruqqa oʻzgartirishlar kiritish toʻgʻrisida
(order, 2017-07-17)

Oʻzbekiston Respublikasining “Sugʻurta faoliyati toʻgʻrisida”gi Qonuniga, Oʻzbekiston Respublikasi Prezidentining 2017-yil 18-martdagi PQ-2847-son qarori bilan tasdiqlangan Moliya vazirligi toʻgʻrisidagi nizomga muvofiq buyuraman: 1. Oʻzbekiston Respublikasi moliya vazirining 2008-yil 20-noyabrdagi 107-son “Sugʻurtalovchilarning sugʻurta zaxiralari toʻgʻrisidagi nizomni tasdiqlash haqida”gi buyrugʻiga (roʻyxat raqami 1882, 2008-yil 15-dekabr) (Oʻzbekiston Respublikasi qonun hujjatlari toʻplami, 2008-yil, 52-son, 529-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruqning muqaddimasi quyidagi tahrirda bayon etilsin: “Oʻzbekiston Respublikasining “Sugʻurta faoliyati toʻgʻrisida”gi Qonuni, Oʻzbekiston Respublikasi Prezidentining 2017-yil 18-martdagi PQ-2847-son qarori bilan tasdiqlangan Oʻzbekiston Respublikasi Moliya vazirligi toʻgʻrisidagi nizomga muvofiq buyuraman:”. 2. Nizomning muqaddimasi quyidagi tahrirda bayon etilsin: “Mazkur Nizom Oʻzbekiston Respublikasining “Sugʻurta faoliyati toʻgʻrisida”gi Qonuniga muvofiq sugʻurtalovchilar tomonidan sugʻurta zaxiralarini hisoblash uslubi hamda shakllantirish va joylashtirish tartibiga talablarni belgilaydi.”.
“Elektr energiyasini sotishni buxgalteriya hisobida aks ettirish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida
(resolution, 2017-07-17)

Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2010-yil 7-iyuldagi 53, 2010-32-son “Elektr energiyasini sotishni buxgalteriya hisobida aks ettirish tartibi toʻgʻrisidagi nizomni tasdiqlash haqida”gi qaroriga (roʻyxat raqami 2127, 2010-yil 31-iyul) (Oʻzbekiston Respublikasi qonun hujjatlari toʻplami, 2010-y., 31-son, 263-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Qaror muqaddimasi quyidagi tahrirda bayon etilsin: “Oʻzbekiston Respublikasining “Buxgalteriya hisobi toʻgʻrisida”gi, “Davlat soliq xizmati toʻgʻrisida”gi qonunlariga va Oʻzbekiston Respublikasi Vazirlar Mahkamasining 2009-yil 22-avgustdagi 245-son “Elektr va issiqlik energiyasidan foydalanish qoidalarini tasdiqlash toʻgʻrisida”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi:”. 2. Nizomning 12-bandi “a” kichik bandining uchinchi xatboshisidagi “DAK” qisqartmasi “AJ” degan qisqartma bilan almashtirilsin. 3. Mazkur oʻzgartirishlar “Oʻzbekenergo” aksiyadorlik jamiyati bilan kelishilgan.
Oʻzbekiston Respublikasi Davlat arxitektura va qurilish qoʻmitasi tomonidan qurilish inshootlari uchun qurilish, rekonstruksiya, texnik qayta qurollantirish, loyiha tayyorlash, materiallar, konstruksiyalar va jihozlarni xarid qilish boʻyicha hujjatlarini ekspertizadan oʻtkazish tartibi haqidagi nizomning 16-bandiga oʻzgartirish kiritish toʻgʻrisida
(resolution, 2021-12-03)

Oʻzbekiston Respublikasi Prezidentining 2017-yil 13-apreldagi PF-5012-son “Tashqi savdo sohasida boshqaruv tizimini takomillashtirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Davlat arxitektura va qurilish qoʻmitasi qaror qiladi: 1. Oʻzbekiston Respublikasi Davlat arxitektura va qurilish qoʻmitasining 2007-yil 27-noyabrdagi 9-son qarori (roʻyxat raqami 1757, 2008-yil 9-yanvar) (Oʻzbekiston Respublikasi qonun hujjatlari toʻplami, 2008-y., 1-2-son, 7-modda) bilan tasdiqlangan Oʻzbekiston Respublikasi Davlat arxitektura va qurilish qoʻmitasi tomonidan qurilish inshootlari uchun qurilish, rekonstruksiya, texnik qayta qurollantirish, loyiha tayyorlash, materiallar, konstruksiyalar va jihozlarni xarid qilish boʻyicha hujjatlarini ekspertizadan oʻtkazish tartibi haqidagi nizomning 16-bandi toʻqqizinchi xatboshisidagi “Oʻzbekiston Respublikasi Tashqi iqtisodiy aloqalar, investitsiyalar va savdo vazirligining” degan soʻzlar “Oʻzbekiston Respublikasi Tashqi savdo vazirligining” degan soʻzlar bilan almashtirilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2025-12-16)

Oʻzbekiston Respublikasi Vazirlar Mahkamasining “Oliy harbiy taʼlim muassasalariga kirish uchun nomzodlarni tayyorlash tizimini yanada takomillashtirish chora-tadbirlari toʻgʻrisida” 2017-yil 21-apreldagi 227-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Taʼlim, ilm-fan va yoshlar siyosati masalalari axborot-tahlil departamentiga yuklansin. 1. Vazirlar Mahkamasining 2010-yil 17-fevraldagi 21-son qarori (Oʻzbekiston Respublikasi QT, 2010-y., 2-son, 7-modda) bilan tasdiqlangan Harbiy akademik litsey toʻgʻrisida nizomda: a) IV bobning nomi chiqarib tashlansin; b) 15 — 17-bandlar oʻz kuchini yoʻqotgan deb hisoblansin. 2. Vazirlar Mahkamasining 2012-yil 6-iyuldagi 200-son qarori (Oʻzbekiston Respublikasi QT, 2012-y., 7-son, 49-modda) bilan tasdiqlangan Oʻzbekiston Respublikasida oʻrta maxsus, kasb-hunar taʼlimi toʻgʻrisidagi nizomning 9-bandida: a) oʻn birinchi xatboshiga “harbiy akademik litseylar” soʻzlaridan keyin “va oliy harbiy taʼlim muassasalariga kirish uchun nomzodlarni tayyorlash boʻyicha qoʻshimcha vazifalar yuklangan akademik litsey va kasb-hunar kollejlarining maxsus guruhlari” soʻzlari qoʻshilsin; b) oʻn ikkinchi xatboshiga “harbiy akademik litseylarni” soʻzlaridan keyin “va oliy harbiy taʼlim muassasalariga kirish uchun nomzodlarni tayyorlash boʻyicha qoʻshimcha vazifalar yuklangan akademik litsey va kasb-hunar kollejlarining maxsus guruhlarini” soʻzlari qoʻshilsin.
Oʻzbekiston Respublikasi Prezidentiningayrim Farmonlarini oʻz kuchini yoʻqotgan deb hisoblash toʻgʻrisida
(decree, 2021-04-30)

Oʻzbekiston Respublikasi Prezidentining 2017-yil 3-fevraldagi “Mahalla institutini yanada takomillashtirish chora-tadbirlari toʻgʻrisida”gi PF-4944-son Farmoniga muvofiq: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Prezidentining 1998-yil 23-apreldagi “Fuqarolarning oʻzini oʻzi boshqarish organlarini qoʻllab-quvvatlash toʻgʻrisida”gi PF-1990-son Farmonining 1-bandi va uning ilovasi; Oʻzbekiston Respublikasi Prezidentining 2014-yil 8-iyuldagi “Oʻzbekiston Respublikasi Prezidentining ayrim hujjatlariga oʻzgartish va qoʻshimchalar kiritish toʻgʻrisida”gi PF-4631-son Farmoni ilovasining 5-bandi. 2. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Vazirlar Mahkamasining “Alohida muhim ijtimoiy, madaniy va tarixiy ahamiyatga ega boʻlgan obyektlarni qurish, rekonstruksiya qilish va mukammal taʼmirlash sohasidagi ishlarni tashkil etishni tartibga solish va nazorat qilishni takomillashtirish chora-tadbirlari toʻgʻrisida” 2017-yil 15-iyundagi 376-son qaroriga oʻzgartirish kiritish haqida
(resolution, 2017-07-12)

Vazirlar Mahkamasining “Davlatlar, davlatlarning hukumatlari, xalqaro va chet el hukumat tashkilotlari, chet el fuqarolari, shuningdek xalqaro va chet el nohukumat tashkilotlaridan olinadigan begʻaraz yordam moliyaviy mablagʻlarini hisobga olish samaradorligini oshirish chora-tadbirlari toʻgʻrisida” 2004-yil 4-fevraldagi 56-son qaroriga muvofiq Vazirlar Mahkamasi qaror qiladi: 1. Vazirlar Mahkamasining “Alohida muhim ijtimoiy, madaniy va tarixiy ahamiyatga ega boʻlgan obyektlarni qurish, rekonstruksiya qilish va mukammal taʼmirlash sohasidagi ishlarni tashkil etishni tartibga solish va nazorat qilishni takomillashtirish chora-tadbirlari toʻgʻrisida” 2017-yil 15-iyundagi 376-son qarori 5-bandining birinchi xatboshidagi “Ipoteka bank” ATIBga” soʻzlari “Oʻzbekiston Respublikasi Tashqi iqtisodiy faoliyat milliy bankiga” soʻzlari bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov zimmasiga yuklansin.
Oʻzbekiston standartlashtirish, metrologiya va sertifikatlashtirish agentligi hayʼat aʼzolarini tasdiqlash toʻgʻrisida
(resolution, 2017-11-22)

Oʻzbekiston Respublikasi Vazirlar Mahkamasining 2004-yil 5-avgustdagi 373-son qarori bilan tasdiqlangan Oʻzbekiston standartlashtirish, metrologiya va sertifikatlashtirish agentligi toʻgʻrisidagi nizomga muvofiq Vazirlar Mahkamasi qaror qiladi: 1. Oʻzbekiston standartlashtirish, metrologiya va sertifikatlashtirish agentligi hayʼati aʼzolarining soni 7 (yetti) kishidan iborat boʻlishi belgilab qoʻyilsin. 2. Oʻzbekiston standartlashtirish, metrologiya va sertifikatlashtirish agentligi hayʼati quyidagi tarkibda tasdiqlansin: 1. Xaitov Aktam Axmadovich — Bosh direktor 2. Mirsaidov Jamshid Gayratovich — Bosh direktor oʻrinbosari 3. Abdukayumov Abdurauf Abdurashidovich — Bosh metrolog 4. Shukurov JasurNigmatovich — “Respublika sinov va sertifikatlashtirish markazi” davlat korxonasi direktori 5. Alimov Shokir Babajanovich — “Oʻzbekiston muvofiqlikni baholash organlarini akkreditatsiya qilish markazi” davlat korxonasi direktori 6. Latipov Vafo Baxranovich — “Standartlashtirish, metrologiya va sertifikatlashtirish ilmiy-tadqiqot instituti” davlat muassasasi direktori 7. Xamdamov Azizbek Xusanboyevich — Ijro nazorati boʻlimi boshligʻi 3. Oʻzbekiston Respublikasi Vazirlar Mahkamasining “Oʻzbekiston standartlashtirish, metrologiya va sertifikatlashtirish agentligi hayʼat aʼzolarini tasdiqlash toʻgʻrisida”gi 2011-yil 17-yanvardagi 14-son qarori oʻz kuchini yoʻqotgan deb hisoblansin. 4. Mazkur qaror bajarilishini nazorat qilish Oʻzbekiston Respublikasi Bosh vazirining oʻrinbosari — “Oʻzavtosanoat” AJ boshqaruvi raisi U.U. Rozukulov zimmasiga yuklansin.
“Oʻzkart” banklararo chakana toʻlov tizimi faoliyati toʻgʻrisidagi nizomga oʻzgartirish va qoʻshimchalar kiritish haqida
(resolution, 2020-02-05)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Elektron toʻlovlar toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2012-yil 21-apreldagi 12/2-son qarori (roʻyxat raqami 2369, 2012-yil 30-may) (Oʻzbekiston Respublikasi qonun hujjatlari toʻplami, 2012-y., 22-son, 255-modda) bilan tasdiqlangan “Oʻzkart” banklararo chakana toʻlov tizimi faoliyati toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-bandda: a) quyidagi mazmundagi yettinchi xatboshi bilan toʻldirilsin: “emissiya — BPKni chiqarish va foydalanishga taqdim etish boʻyicha faoliyat;”; b) yettinchi — oʻn oltinchi xatboshilar tegishlicha sakkizinchi — oʻn yettinchi xatboshilar deb hisoblansin. 2. Quyidagi mazmundagi 51-band bilan toʻldirilsin: “51.Oʻzbekiston Respublikasi Markaziy banki banklararo chakana toʻlov tizimi infratuzilmasida “Oʻzkart” va boshqa chakana toʻlov tizimlari BPKlarining oʻzaro xizmat koʻrsatishini taʼminlaydi. “Oʻzkart” toʻlov tizimi infratuzilmasida (terminallarda, bankomatlarda, infokioskalarda va boshqa maxsus uskunalarda) boshqa toʻlov tizimlarining BPKlariga xizmat koʻrsatilishining rad etilishi taqiqlanadi.”. 3. 29-bandning toʻrtinchi xatboshi chiqarib tashlansin. 4. 58-band quyidagi mazmundagi xatboshi bilan toʻldirilsin: “Oʻzkart” toʻlov tizimida qayta ishlanadigan konfidensial turdagi maʼlumotlarning xavfsizligini taʼminlash Vazirlar Mahkamasining 2015-yil 16-oktabrdagi 295-sonli qarori bilan tasdiqlangan Oʻzbekiston Respublikasi axborotlashtirish obyektlarida konfidensial maʼlumotlar xavfsizligini taʼminlash va tashkil etish tartibi toʻgʻrisidagi nizom talablariga muvofiq amalga oshiriladi.”. 5. Ushbu oʻzgartirish va qoʻshimchalar Oʻzbekiston banklari assotsiatsiyasi bilan kelishilgan.
“Bozorlar va savdo komplekslarining maʼmuriyati tomonidan undirib olinadigan bir martalik yigʻimlar, ijara toʻlovi va koʻrsatiladigan xizmatlar qiymatining minimal miqdorlarini belgilash toʻgʻrisida”gi qarorni oʻz kuchini yoʻqotgan deb topish haqida
(resolution, 2017-07-11)

Oʻzbekiston Respublikasining “Normativ-huquqiy hujjatlar toʻgʻrisida”gi Qonuniga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2017-yil 13-yanvardagi 2, 2017-02-son “Bozorlar va savdo komplekslarining maʼmuriyati tomonidan undirib olinadigan bir martalik yigʻimlar, ijara toʻlovi va koʻrsatiladigan xizmatlar qiymatining minimal miqdorlarini belgilash toʻgʻrisida”gi qarori (roʻyxat raqami 2854, 2017-yil 20-yanvar) (Oʻzbekiston Respublikasi qonun hujjatlari toʻplami, 2017-y., 3-son, 48-modda) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.